কররানী রাজবংশ
তাজ খান পূর্বে আফগান সম্রাট শের শাহ শুরির একজন কর্মচারী ছিলেন। ১৫৬২ থেকে ১৫৬৪ সাল পর্যন্ত তাজ খান দক্ষিণ পূর্ব বিহার ও পশ্চিম বাংলা দখল করেন। বাংলার তৎকালীন সুলতানের হত্যার পর তিনি বাংলার ক্ষমতা লাভ করে। সোনারগাঁওয়ে তার রাজধানী ছিল। তাজ খানের পর সুলায়মান খান কররানী সুলতান হন। ১৫৬৫ সালে তিনি রাজধানী গৌড় থেকে তান্ডায় নিয়ে আসেন। সুলায়মান খান উড়িষ্যাকে স্থায়ীভাবে কররানী শাসনের অন্তর্ভুক্ত করেন। তিনি মোগল সম্রাট আকবরের সার্বভৌমত্ব স্বীকার করে নেন। তার প্রধানমন্ত্রী লোদি খান মোগলদের উপহার সামগ্রী প্রদান করেন। কুচ বিহার থেকে পুরী ও সোন নদী থেকে ব্রহ্মপুত্র নদী পর্যন্ত সুলায়মান খানের কর্তৃত্ব ছিল।
হনান
হনান প্রদেশকে প্রায়ই "চুংইউয়ান" বা "চুংচৌ" () নামে ডাকা হয়, যার অর্থ "কেন্দ্রীয় সমভূমি" বা "মধ্যভূমি"। হনানকে চীনা সভ্যতার জন্মস্থান হিসেবে গণ্য করা হয়। এর ৩০০০ বছরেরও বেশি ইতিহাস লিপিবদ্ধ আছে। এটি ১০০০ বছর আগ পর্যন্তও চীনের সাংস্কৃতিক, অর্থনৈতিক ও রাজনৈতিক কেন্দ্র ছিল। অনেক ঐতিহ্যবাহী বস্তু এখানে এখনও দেখতে পাওয়া যায়। এদের মধ্যে আছে শাং রাজবংশের রাজধানী শহর ইন শহরের ধ্বংসাবশেষ এবং শাওলিন মন্দির। চীনের যে আটটি ঐতিহাসিক রাজধানী আছে, তাদের মধ্যে চারটিই হনান প্রদেশে অবস্থিত (লুওইয়াং, আনিয়াং, খাইফেং ও চেংচৌ)।